CLASS. XXIV. CRYPTOGAMIA 
runt, microscopii ope modice augentis, 
praesertim in exsiccato plantae statu , septum 
membranaceum evidentissime in conspectum 
veniet, tubuli canum transversim occludens, 
ut ita hisce septis totus plantae tubulus in tot 
loculos dividatur , quot articuli intra genicula 
numerantur. Sub microscopio optimae notae 
in Fuco Filo septa haec e hbris parallelis 
cum interjecta tela cellulosa conflata, in Con- 
ferva scruposa vero e fibris circularibus 
constructa mihi videbantur. Loculi in hisce 
algis a dissepimentis utrinque occlusi in vivo 
statu neutiquam inanes sunt, sed succo mu- 
coso repleti , hinc septa succi nutritii adscen- 
sum haud parum relevare apparent. 
h) Genicula faniata ( Bnnbfotmige 2[hfa^e) 
in plurimis filiformibus Algis geniculatis locum 
habent. Neque dissepimentis -transver- 
. salibus tubuli canum occludunt, neque supra 
tubuli superficiem evidentius elevantur, sed 
tubulum per totam suam longitudinem per- 
vium relinquunt et non nunquam parum con- 
tracta evadunt. Quo majorem vel minorem 
fibrarum spiralium numerum agnoscunt, eo 
latiora vel angustiora conspiciuntur et quo com- 
pactiores vel laxiores spirae sunt superstratae, 
eo opaciora vel dilucidiora apparent. In iis, 
quarum genicula parva tantum fibrarum spi- 
ralium quantitate gaudent, angustissima sunt, 
ut lineam tenuissimam aequent, e. c. in Con- 
ferva spirali et ge n iifl exa. In aliis e 
contrario majori spirarum numero praeditis 
latiora sunt, ut in Conferva diaphana 
